ՀՀ վարչապետը կարեւորել է հայ-իրանական յարաբերութիւնների հետագայ զարգացումը եւ յոյս յայտնել, որ համատեղ ջանքերով կը յաջողւի առաջիկայում լիարժէք իրացնել երկկողմ կապերում առկայ մեծ ներուժը: «Հայաստանը պատրաստ է բարեկամ Իրանի հետ սերտ համագործակցութեան: Մենք մեր բոլոր գործընկերների հետ կարեւորում ենք փոխադարձ շահերի հիման վրայ երկխօսութիւնը եւ համոզւած ենք, որ հէնց այս սկզբունքի ներքոյ էլ կը շարունակեն զարգանալ հայ-իրանական յարաբերութիւնները»,- ասել է Նիկոլ Փաշինեանը՝ ընդգծելով առեւտրատնտեսական ծաւալների աւելացման ուղղութեամբ քայլերի իրականացման անհրաժեշտութիւնը: